ai4bharat/Pralekha huggingface dataset:
रेल मंत्रालय
अपनी निर्बाध माल ढुलाई सेवाओं के जरिए आवश्यक वस्तुओं की उपलब्धता सुनिश्चित कर रही है भारतीय रेलवे
पिछले 4 दिनों में 1.6 लाख से भी अधिक वैगनों ने सप्लाई चेन को निरंतर चालू रखने के लिए आपूर्ति की; इनमें से 1 लाख से ज्यादा वैगनों के जरिए आवश्यक वस्तुओं की ढुलाई की गई
भारतीय रेलवे देश भर में खाद्यान्न, नमक, चीनी, दूध, खाद्य तेल, प्याज, फल- सब्जियों, पेट्रोलियम उत्पादों, कोयला एवं उर्वरक जैसी आवश्यक वस्तुओं की ढुलाई कर रही है
ऐसी स्थिति में जब पूरा देश कोरोना वायरस की महामारी के कारण पूरी तरह से लॉकडाउन है, भारतीय रेलवे देशवासियों की भलाई के लिए पूरी तरह से प्रतिबद्ध है और अपनी निर्बाध माल ढुलाई सेवाओं के जरिए आवश्यक वस्तुओं की उपलब्धता सुनिश्चित करने के लिए हरसंभव प्रयास कर रही है। पिछले 4 दिनों में लगभग 1.6 लाख वैगनों ने आपूर्ति श्रृंखलाओं  को निरंतर चालू रखने के लिए आपूर्ति की। इनमें से 1 लाख से भी अधिक वैगनों के जरिए आवश्यक वस्तुओं की ढुलाई भारतीय रेलवे द्वारा सुनिश्चित की गई, ताकि पूरे देश में कामकाज सही ढंग से जारी रहे और सप्लाई चेन भी लगातार चालू रहे।
अनेक राज्यों में लॉकडाउन के दौरान विभिन्न गुड्स-शेडों, स्टेशनों और नियंत्रण कार्यालयों में तैनात भारतीय रेलवे के कर्मचारी यह सुनिश्चित करने के लिए चौबीसों घंटे काम कर रहे हैं कि देश भर में आवश्यक वस्तुओं की आपूर्ति कतई प्रभावित न हो।
23 मार्च 2020 को कुल मिलाकर 26,577 वैगन खाद्यान्न, नमक, खाद्य तेल, चीनी, दूध, फल एवं सब्जियों, प्याज, कोयला और पेट्रोलियम उत्पादों जैसी आवश्यक वस्तुओं के लिए लोड किए गए थे। इनमें खाद्यान्न के 1168 वैगन, फलों एवं सब्जियों के 42 वैगन, प्याज के 42 वैगन, चीनी के 42 वैगन, नमक के 168 वैगन, दूध के 20 वैगन, कोयले के 22473 वैगन, और पेट्रोलियम उत्पादों के 2322 वैगन शामिल हैं।
24 मार्च 2020 को आवश्यक वस्तुओं के लिए कुल मिलाकर 27,742 वैगन लोड किए गए थे। इनमें खाद्यान्न के 1444 वैगन, फलों एवं सब्जियों के 84 वैगन, नमक के 168 वैगन, दूध के 15 वैगन, खाद्य तेल के 50 टैंक, कोयले के 24207 वैगन, और पेट्रोलियम उत्पादों के 1774 वैगन शामिल हैं।
25 मार्च 2020 को आवश्यक वस्तुओं के लिए कुल मिलाकर 23,097 वैगन लोड किए गए थे। इनमें खाद्यान्न के 876 वैगन, चीनी के 42 वैगन, नमक के 42 वैगन, दूध के 15 वैगन, कोयले के 20418 वैगन, और पेट्रोलियम उत्पादों के 1704 वैगन शामिल हैं।
इसी तरह 26 मार्च 2020 को आवश्यक वस्तुओं के लिए कुल मिलाकर 24,009 वैगन लोड किए गए थे। इनमें खाद्यान्न के 1417 वैगन, चीनी के 42 वैगन, नमक के 42 वैगन, कोयले के 20784 वैगन, और पेट्रोलियम उत्पादों के 1724 वैगन शामिल हैं।
राज्य सरकारों के साथ प्रभावकारी तालमेल बनाए रखा जा रहा है, ताकि कोविड-19 के मद्देनजर लगाई गई विभिन्न पाबंदियों के बीच आवश्यक वस्तुओं की रेकों का परिचालन बिना किसी देरी के सुचारू रूप से हो सके।
भारतीय रेलवे प्रणाली पर आवश्यक वस्तुओं की निर्बाध आवाजाही की निगरानी के लिए रेल मंत्रालय में एक आपातकालीन माल नियंत्रण प्रकोष्ठ काम कर रहा है। अत्यंत वरिष्ठ स्तर के अधिकारियों द्वारा माल ढुलाई पर पैनी नजर रखी जा रही है।
भारतीय रेलवे संकट की इस घड़ी में अपनी महत्वपूर्ण भूमिका को अच्छी तरह से समझती है और सभी हितधारकों से अनुरोध करती है कि वे आवश्यक आपूर्ति की तेजी से लोडिंग और अनलोडिंग  सुनिश्चित करने में पूर्ण सहयोग करें।
संस्कृति मंत्रालय
राष्ट्रीय संग्रहालय 16 से 20 मई, 2022 तक नई दिल्ली स्थित राष्ट्रीय संग्रहालय में अंतर्राष्ट्रीय संग्रहालय दिवस 2022 मनाएगा
प्रतिदिन सायं काल राष्ट्रीय संग्रहालय सभागार में विशेष लाइव प्रदर्शनों का आयोजन किया जाएगा
अंतर्राष्ट्रीय संग्रहालय दिवस 2022 के अवसर पर, राष्ट्रीय संग्रहालय पांच दिनों तक युवाओं और वयस्कों दोनों के लिए डिज़ाइन की गई ऑनलाइन तथा ऑफलाइन कार्यकलापों और कार्यक्रमों का एक मिश्रित आयोजन प्रस्तुत करेगा।
प्रस्तुत की जाने वाली आकर्षक गतिविधियों में द्वारका के सीसीआरटी, दिल्ली के माता सुंदरी महाविद्यालय तथा भारतीय संस्कृति पोर्टल के सहयोग से शिक्षकों की डिजिटल प्रशिक्षण कार्यशाला का आयोजन शामिल है। इसके बाद एक दिवसीय संग्रहालय शिक्षाविदों की एक बैठक आयोजित की जाएगी, जिसमें दिल्ली के विभिन्न केंद्रीय तथा राज्य सरकार संग्रहालयों की सहभागिता होगी। संग्रहालय इसके लिए हेरिटेज लैब, फ्लो इंडिया, एक्सेस फॉर ऑल तथा ‘हेरिटेज फॉर एजुकेटर्स मीट’ के साथ सहयोग करेगा। द एजुकेटर्स मीट राष्ट्रीय संग्रहालय  की एक प्रायोगिक पहल है, जिसकी अवधारणा सरकारी संग्रहालय शिक्षाविदों को एक साथ एक मंच पर लाने के प्रयास के रूप में की गई है, जिससे कि अवसरों, चुनौतियों और उन्हें प्राप्त करने योग्य समाधानों को साझा किया जा सके तथा उन पर चर्चा की जा सके।
राष्ट्रीय संग्रहालय 18, 19 और 20 मई को विस्तारित समय अर्थात् सुबह 10 बजे से रात 9:00 बजे तक के लिए खुला रहेगा। इसे ध्यान में रखते हुए, संग्रहालय ने राष्ट्रीय संग्रहालय के संरक्षकों आदि के साथ एक विशेष सत्र में क्यूरेटर, सलाहकारों और राष्ट्रीय संग्रहालय के वरिष्ठ अधिकारियों के नेतृत्व में बच्चों के लिए व्यावहारिक गतिविधियों तथा आने वाले आगंतुकों के लिए गतिविधि काउंटरों द्वारा गैलरी वॉक की रूपरेखा तैयार की है। संग्रहालय विभिन्न गैर सरकारी संगठनों का प्रतिनिधित्व करने वाले बच्चों के लिए समर्पित वॉक और गतिविधियों का भी आयोजन करेगा।
प्रतिदिन सायं काल राष्ट्रीय संग्रहालय सभागार में विशेष लाइव प्रदर्शन भी किए जाएंगे। सभी प्रदर्शन प्रतिदिन सायं सात बजे से आरंभ होंगे। साधो बैंड 18 मई को सूफी संगीत की प्रस्तुति देगा, सुधा जगन्नाथ और उनकी बृहनयिका नात्र्यसुरभी 19 मई को भरतनाट्यम का प्रदर्शन करेंगी, जबकि शगुन बुटानी और सुधाया डांस फाउंडेशन का ग्रुप अभिसार प्रस्तुत करेगा और ओडिसी का पारंपरिक रंग पटल, जिनकी प्रतिध्वनि राष्ट्रीय संग्रहालय में प्रदर्शित कुछ कलाकृतियों में विद्यमान है, ओडिसी नृत्य का प्रदर्शन करेंगे।
राष्ट्रीय संग्रहालय सभी आयु समूहों, पृष्ठभूमि और रुचियों वाले आगंतुकों के लिए विचारों और अनुभवों के साथ एक अनूठा मनोरंजन स्थल प्रस्तुत करता है। राष्ट्रीय संग्रहालय विभिन्न दर्शक वर्गों के बीच इतिहास और कला रूपों के लिए रुचि और जागरूकता पैदा करने की दिशा में काम करता रहा है। विश्व भर के संग्रहालयों द्वारा 18 मई को अंतर्राष्ट्रीय संग्रहालय दिवस मनाया जाता है, जिसका उद्देश्य समुदाय निर्माण, राष्ट्रीय और अंतर्राष्ट्रीय सहयोग के साथ-साथ सांस्कृतिक आदान-प्रदान में संग्रहालयों की उल्लेखनीय भूमिका के बारे में जागरूकता पैदा करना है।
सूंपर्ण कार्यक्रम के लिए यहां क्लिक करें।
शिक्षा मंत्रालय
शिक्षा मंत्रालय ने 'फाउंडेशनल लिटरेसी एंड न्यूमेरेसी: अ प्री-रिक्विजिट टु लर्निंग एंड ईसीसीई' पर वेबिनार आयोजित किया
शिक्षा मंत्रालय शिक्षक पर्व समारोह के तहत विभिन्न विषयों पर 5 से 17 सितंबर 2021 के दौरान 9 दिवसीय वेबिनार का आयोजन कर रहा है। आज के वेबिनार का विषय था 'फाउंडेशनल लिटरेसी एंड न्यूमरेसी: अ प्री-रिक्विजिट टु लर्निंग एंड ईसीसीई'। शिक्षा मंत्रालय में सचिव  श्रीमती अनीता करवाल, संयुक्त सचिव  श्री मनीष गर्ग, एनसीईआरटी के निदेशक प्रो. श्रीधर श्रीवास्तव और मंत्रालय के वरिष्ठ अधिकारियों ने वेबिनार में भाग लिया।
श्रीमती अनीता करवाल ने कहा कि एनईपी 2020 में फाउंडेशनल लिटरेसी एंड न्यूमेरसी  पर काफी जोर दिया गया है। उन्होंने बताया कि सभी राज्यों ने निपुण भारत के लिए संसाधन आवंटित करने की प्रक्रिया शुरू कर दी है और इसलिए इसके कार्यान्वयन पर चर्चा काफी महत्वपूर्ण है। श्रीमती करवाल ने कहा कि एफएलएन का नेतृत्व शिक्षक करेंगे। इसलिए उन्हें प्रत्येक बच्चे की विशिष्टता को पहचानने की मानसिकता विकसित करने और अनोखे हस्तक्षेपों का उपयोग करने की आवश्यकता है। उन्होंने आग्रह किया कि प्रशासकों, योजनाकारों और विशेषज्ञों ने निपुण भारत के लिए दिशानिर्देश तैयार किए हैं जिनका पालन राज्यों द्वारा किया जा सकता है।
श्री मनीष गर्ग ने स्कूली शिक्षा में एफएलएन के महत्व पर जोर दिया। उन्होंने इस बात पर प्रकाश डाला कि निपुण भारत का दृष्टिकोण एक ऐसा समर्थ वातावरण तैयार है जो 5 वर्षों के भीतर प्राथमिक कक्षाओं में एफएलएन को व्यापक तौर पर लागू करने के लिए एफएलएन के सार्वभौमिकरण को सुनिश्चित करना है ताकि प्रत्येक बच्चा कक्षा III के अंत में पढ़ने, लिखने और अंकगणित में वांछित अधिगम क्षमता हासिल कर सके। उन्होंने बताया कि निपुण भारत के लिए सभी राज्यों और केंद्रशासित प्रदेशों में राष्ट्रीय, राज्य, जिला, ब्लॉक और स्कूल स्तर पर पांच स्तरीय कार्यान्वयन ढांचा स्थापित किया जाएगा। उन्होंने कहा कि मिशन लक्ष्यों के कार्यान्वयन में सभी हितधारकों की विशिष्ट भूमिका होगी और मिशन की निगरानी के लिए प्रदर्शन को मापने योग्य प्रमुख संकेतक विकसित किए जाएंगे।
एनसीईआरटी के निदेशक प्रो. श्रीधर श्रीवास्तव ने विकासात्मक लक्ष्यों और अधिगम परिणामों के कोडिफिकेशन पर एक प्रस्तुति दी। उन्होंने एफएलएन के तीन विकासात्मक लक्ष्यों के बारे में बताया यानी बच्चे का स्वास्थ्य अच्छा हो और उसकी तंदुरुस्ती बरकरार रहे, बच्चे अधिगम प्रक्रिया में सक्रियता से शामिल हो और वह अपने आसपास के वातावरण से जुड़ जाए। उन्होंने प्रत्येक लक्ष्य में अंतर्निहित दक्षताओं पर विस्तार से बताया और प्रत्येक लक्ष्य के तहत अधिगम परिणामों के कोडिफिकेशन की व्याख्या की। इसके अलावा उन्होंने कहा कि 21वीं सदी के कौशल के आधार पर दक्षताएं आयु के अनुसार उपयुक्त हैं और अधिगम परिणाम प्रगतिशील एवं निरंतरता में हैं।
नीति आयोग
प्लास्टिक मुक्त शहर और महासागर: "पार्ले फॉर द ओशन्स" के संस्थापक और सीईओ सिरिल गुत्श के साथ एक राष्ट्रीय नीति संवाद
प्लास्टिक प्रदूषण से निपटने की अत्यधिक जरूरत को देखते हुए, नीति आयोग ने आज “पार्ले फॉर द ओशन्स” के संस्थापक और सीईओ सिरिल गुत्श के साथ नीति आयोग के उपाध्यक्ष डॉ. राजीव कुमार की अध्यक्षता में "प्लास्टिक मुक्त शहरों और महासागरों" पर एक राष्ट्रीय नीति संवाद का आयोजन किया। माननीय पर्यावरण, वन और जलवायु परिवर्तन मंत्री श्री भूपेंद्र यादव इस संवाद के मुख्य अतिथि थे।
2018 में विश्व पर्यावरण दिवस के अवसर पर माननीय प्रधानमंत्री ने 2022 तक 100 फीसदी एकल-उपयोग वाले प्लास्टिक को खत्म करने की प्रतिबद्धता व्यक्त की थी। तब से भारत ने निर्धारित लक्ष्यों को प्राप्त करने के लिए प्रतिबंध और निषेध सहित कई नियामक हस्तक्षेप किए हैं।
श्री गुत्श को बधाई देते हुए माननीय पर्यावरण, वन और जलवायु परिवर्तन मंत्री श्री भूपेंद्र यादव ने इस बात को रेखांकित किया कि प्लास्टिक अपशिष्ट की चुनौती से निपटने के लिए मंत्रालय की प्रमुख पहल- प्लास्टिक अपशिष्ट प्रबंधन नियम 2021 और विस्तारित उत्पादक उत्तरदायित्व  हैं।
इस संवाद में नॉर्वे के पूर्व पर्यावरण व अंतर्राष्ट्रीय विकास मंत्री और यूएनईपी के पूर्व कार्यकारी निदेशक श्री एरिक सोल्हेम ने हिस्सा लिया। इसके अलावा जापान व नॉर्वे के राजदूत, डेनमार्क व स्वीडन के प्रतिनिधि, भारत में यूएनईपी प्रमुख, और संबंधित मंत्रालयों के कई वरिष्ठ अधिकारी भी उपस्थित हुए। वहीं, तटीय और गंगा-बेसिन राज्यों के वरिष्ठ अधिकारी और प्रख्यात शिक्षाविद वर्चुअल माध्यम के जरिए शामिल हुए।
अपनी विस्तृत प्रस्तुति में, श्री गुत्श ने इस क्षेत्र में परिणाम प्राप्त करने के लिए बड़े कारोबारियों और नवप्रवर्तकों की अधिक भागीदारी की जरूरत को रेखांकित किया। उन्होंने भविष्य में वर्जिन  प्लास्टिक के उपयोग से साफ-सुथरी जगह बनाने के लिए सामग्री को फिर से डिजाइन करने की अवधारणा को सामने रखा। उन्होंने इस बात को साझा किया कि एक पर्यावरण-अभिनव विकल्प "पार्ले ओशन प्लास्टिक" - इंटरसेप्टेड और अपसाइकल समुद्री प्लास्टिक मलबे से एक गेम-चेंजिंग फाइबर को विकसित और इसका पेटेंट किया है और नए उद्योग मानकों को स्थापित करने के लिए एडिडास, स्टेला मेकार्टनी, अमेरिकन एक्सप्रेस और कोरोना जैसे ब्रांडों के साथ सहयोग किया है। श्री गुत्श ने कहा कि विश्व को जहरीले प्लास्टिक से मुक्त करने के लिए इस प्रकार की सफलताओं की जरूरत है।
नीति आयोग के उपाध्यक्ष ने तर्क देते हुए कहा कि प्लास्टिक अपशिष्ट प्रबंधन 17 एसडीजी में से 14 में योगदान करने के लिए एक अनूठा एक-दूसरे से संबंधित अवसर पैदा करता है, प्लास्टिक अपशिष्ट प्रबंधन को मजबूत करने के लिए गंगा नदी व तटीय क्षेत्रों में प्लास्टिक का पता लगाने के लिए राष्ट्रीय स्वच्छ गंगा मिशन  और द्वीपों के साथ सहयोग का सुझाव दिया।
नीति आयोग के उपाध्यक्ष ने कहा कि प्लास्टिक समाज में वरदान से अभिशाप बन जाने का उत्कृष्ट उदाहरण है। उन्होंने यह भी कहा कि भारत 2022 तक एकल-उपयोग वाले प्लास्टिक को चरणबद्ध तरीके से समाप्त करने का वचन देने वाला एक अग्रणी देश है। उन्होंने इस बात को भी रेखांकित किया कि तकनीकी प्रगति के युग में नवाचार आगे का रास्ता होगा और देश की विभिन्न आवश्यकताओं का ध्यान रखते हुए इसे बढ़ावा दिया जाना चाहिए।
इस संवाद में प्लास्टिक उत्पादों के पुनर्चक्रण और फिर से उपयोग, एकल-उपयोग वाले प्लास्टिक को बदलने के लिए अनुसंधान व नवाचार के लिए सहायता, संस्थागत सुदृढ़ीकरण, जन जागरूकता, गतिविधियों की निरंतर समीक्षा व सुधार और क्षेत्रीय, राष्ट्रीय व अंतर्राष्ट्रीय स्तरों पर विनियमनों के कार्यान्वयन पर चर्चा की गई।
शिक्षा मंत्रालय
वर्ष 2021 के लिए जेईई और नीट के पाठ्यक्रम में कोई बदलाव नहीं
वर्ष 2021 के लिए जेईई और नीट के पाठ्यक्रम में कोई बदलाव नहीं किया जाएगा। हालांकि पिछले वर्ष के विपरीत इस वर्ष उम्मीदवारों के पास जेईई और नीट परीक्षाओं के सवालों के जवाब देने का विकल्प होगा।
जेईई  के लिए पाठ्यक्रम पिछले वर्ष की भांति समान रहेगा लेकिन छात्रों को 90 प्रश्नों  में से 75 प्रश्नों  का उत्तर देने का विकल्प दिया जाएगा। जेईई  2020 में 75 सवाल दिए गए थे जिनमें से उम्मीदवारों को सभी  का जवाब देना था।
नीट  2021 के लिए सही-सही पैटर्न की घोषणा नहीं की गई है। देशभर में कुछ बोर्डों द्वारा पाठ्यक्रम में कटौती को देखते हुए नीट  2021 के प्रश्नपत्र में जेईई  की तर्ज पर विकल्प होंगे।
सामाजिक न्याय एवं अधिकारिता मंत्रालय
श्री रतन लाल कटारिया ने सामाजिक न्याय एवं अधिकारिता मंत्रालय के अधिकारियों को वरिष्ठ नागरिकों को टीकाकरण की सुविधा प्रदान करने की दिशा में आवश्यक कदम उठाने के निर्देश दिए
सामाजिक न्याय एवं अधिकारिता राज्य मंत्री श्री रतन लाल कटारिया ने सामाजिक न्याय एवं अधिकारिता मंत्रालय के अधिकारियों को वरिष्ठ नागरिकों कोटीकाकरण की सुविधा प्रदान करने की दिशा में आवश्यक कदम उठाने के निर्देश दिए।प्रधानमंत्री द्वारा टीका उत्सव पर दिए गए संदेश का उल्लेख करते हुए श्री कटारिया नेपिछले कुछ महीनों में वरिष्ठ नागरिकों के कल्याण की दिशा में उनके मंत्रालय द्वारा उठाए गएकदमों के बारे में बताया।
उन्होंने बतायाकि उनके मंत्रालय ने स्वास्थ्य मंत्रालय और अखिल भारतीय आयुर्विज्ञान संस्थान  के साथ मिलकर इसकठिन समय में वरिष्ठ नागरिकों और उनकी देखभाल करने वाले लोगोंके लिए आवश्यक नियमों का पालन करने के लिएएक परामर्श जारी किया था। उन्होंने कहा कि इस एडवाइजरी चार्ट में वरिष्ठ नागरिकों के लिए क्या करें और क्या न करें को लेकर एक विस्तृत सूची प्रदान की गई है, जो घुमंतू हैं, आश्रित वरिष्ठ नागरिकों की देखभाल करने वाले हैंऔर बुजुर्ग लोगों की मानसिक भलाई के लिए एक सलाहकार के रूप में काम करते है।मंत्रालय ने एक कार्यालय ज्ञापन भी जारी किया, जिसमें कहा गया है कि गैर-सरकारी संगठनों और क्षेत्रीय संसाधन प्रशिक्षण केंद्रों द्वारा एकीकृत पुनर्वास केंद्रों, नशे की लत के शिकार लोगों/वृद्धाश्रमों/अनुसूचित जातियों के लिए आवासीय/गैर आवासीय विद्यालयों/छात्रावासों के लिए निर्धारित दिशा-निर्देशों के साथ आवश्यक कदम उठाए जा सकते हैं।
मंत्री द्वारा बुजुर्ग लोगों के लिए इस अनिश्चितता के दौर में एक सुरक्षित इको सिस्टम को सुनिश्चित करने के लिए सरकार द्वारा शुरू किए गए कार्यक्रमों पर भी चर्चा की गई।मंत्रालय द्वारा वरिष्ठ नागरिकों के लिएएकीकृत कार्यक्रम  के अंतर्गतएक उप-योजना वरिष्ठ नागरिकों के लिए राष्ट्रीय कार्य योजना के माध्यम से अंतर-सरकारी, गैर-सरकारी संगठनों  को वित्तीय सहायता प्रदान कीजाती है, जिसमें ओल्ड एज होम्स, डिमेंशिया/अल्जाइमर से पीड़ित वरिष्ठ नागरिकों के लिए सतत देखभाल गृह, 50 वर्ष से अधिक की बुजुर्ग महिलाओं के लिए घर का प्रावधान इत्यादि शामिल है। मंत्री द्वारा आईपीएसआरसी के अंतर्गत किए जाने वाले प्रयासों पर ध्यान केंद्रित किया गया, जो किजरूरतमंद वरिष्ठ नागरिकों को आश्रय, स्वास्थ्य और पोषण प्रदान करता है।
प्रधानमंत्री कार्यालय
प्रधानमंत्री ने कच्छ के नव वर्ष आषाढ़ी बिज के अवसर पर लोगों को बधाई दी
प्रधानमंत्री श्री नरेन्द्र मोदी ने कच्छ के नव वर्ष आषाढ़ी बिज के पावन अवसर पर लोगों को बधाई दी है।
अपने ट्वीट में प्रधानमंत्री ने कहा है, “कच्छ के नव वर्ष आषाढ़ी बिज पर कच्छ के भाई-बहनों को मेरी लाख-लाख शुभकामनायें।
भारत और विदेश में रहकर कच्छ की पारंपरिक कलाओं और संस्कृति को कायम रखने वाले कच्छ के सख्त-जान और मजबूत भाई-बहनों को मेरी राम-राम।”
प्रधानमंत्री कार्यालय
प्रधानमंत्री 5 नवंबर को केदारनाथ की यात्रा पर जाएंगे और श्री आदि शंकराचार्य समाधि का उद्घाटन करेंगे
प्रधानमंत्री श्री आदि शंकराचार्य की प्रतिमा का अनावरण करेंगे
प्रधानमंत्री कई प्रमुख अवसंरचना परियोजनाओं का उद्घाटन और शिलान्यास करेंगे
प्रधानमंत्री अवसंरचना आधारित पूरे हो चुके और अभी जारी कार्यों की समीक्षा तथा निरीक्षण करेंगे
प्रधानमंत्री श्री नरेन्द्र मोदी 5 नवंबर को केदारनाथ, उत्तराखंड की यात्रा पर जाएंगे।
प्रधानमंत्री केदारनाथ मंदिर में पूजा-अर्चना करेंगे। इसके बाद वे श्री आदि शंकराचार्य समाधि का उद्घाटन करेंगे और श्री आदि शंकराचार्य की प्रतिमा का अनावरण करेंगे। 2013 की बाढ़ में क्षतिग्रस्त होने के बाद समाधि का पुनर्निर्माण किया गया है। संपूर्ण पुनर्निर्माण कार्य प्रधानमंत्री के मार्गदर्शन में हुआ है, जिन्होंने परियोजना की प्रगति की लगातार समीक्षा और निगरानी की है।
प्रधानमंत्री सरस्वती आस्थापथ पर पूरे हो चुके और अभी जारी कार्यों की समीक्षाव निरीक्षण करेंगे।
प्रधानमंत्री एक जनसभा को भी संबोधित करेंगे। वे पूरी हो चुकी प्रमुख अवसंरचना परियोजनाओं का उद्घाटन करेंगे, जिनमें सरस्वती पुश्ता दीवार आस्थापथ और घाट, मंदाकिनी पुश्ता दीवार आस्थापथ, तीर्थ पुरोहित आवास और मंदाकिनी नदी पर गरुड़ चट्टी पुल शामिल हैं। इन परियोजनाओं को 130 करोड़ रुपये से अधिक की लागत से पूरा किया गया है। प्रधानमंत्री संगम घाट पुनर्विकास, प्राथमिक चिकित्सा और पर्यटक सुविधा केंद्र, प्रशासनिक कार्यालय और अस्पताल, दो अतिथि गृह, पुलिस स्टेशन, कमान एवं नियंत्रण केंद्र, मंदाकिनी आस्थापथ,कतार प्रबंधन और वर्षा आश्रय तथा सरस्वती नागरिक सुविधा भवन सहित विभिन्न परियोजनाओं की आधारशिला भी रखेंगे, जिनकी कुल लागत 180 करोड़ रुपये से अधिक है।
राष्ट्रपति सचिवालय
राष्ट्रपति ने एनआईएफ के 11वें द्विवार्षिक राष्ट्रीय ग्रासरूट नवाचार और उत्कृष्ट पारंपरिक ज्ञान पुरस्कार प्रदान किए और फाइन-2023 का उद्घाटन किया
फाइन एक अनूठा प्रयास है जो विज्ञान, प्रौद्योगिकी और नवाचार को बढ़ावा देता है और नागरिकों को उद्यमिता के लिए प्रोत्साहित करता है: राष्ट्रपति श्रीमती मुर्मु
10 से 13 अप्रैल के बीच लोग https://NIF.ORG.IN/FINE2023 पर स्लॉट बुक करके नवाचारों की प्रदर्शनी देख सकते हैं
राष्ट्रपति श्रीमती द्रौपदी मुर्मु ने आज  राष्ट्रपति भवन सांस्कृतिक केंद्र  में एनआईएफ के 11वें द्विवार्षिक राष्ट्रीय ग्रासरूट इनोवेशन और उत्कृष्ट पारंपरिक ज्ञान पुरस्कार प्रदान किए। उन्होंने आरबीसीसी के पास स्पोर्ट्स ग्राउंड में फेस्टिवल ऑफ इनोवेशन एंड एंटरप्रेन्योरशिप  -2023 का भी उद्घाटन किया।
पुरस्कार समारोह में, राष्ट्रपति ने कहा कि जमीनी स्तर पर नागरिकों में विज्ञान और प्रौद्योगिकी आधारित नवोन्मेषी समाधानों को तैयार करने और अपनी सर्वोत्तम क्षमताओं के अनुसार देश की सेवा करने की क्षमता है। नेशनल इनोवेशन फाउंडेशन  ऐसे इनोवेटर्स को प्रोत्साहित करने और उनका समर्थन करने में महत्वपूर्ण भूमिका निभाता है। उन्होंने कहा कि एनआईएफ ने देश के 625 से अधिक जिलों से 325000 से अधिक तकनीकी विचारों, नवाचारों और पारंपरिक ज्ञान प्रथाओं का एक डेटाबेस तैयार किया है। उन्हें यह जानकर भी खुशी हुई कि एनआईएफ ने अपने विभिन्न पुरस्कार समारोहों में 1093 जमीनी नवप्रवर्तकों और स्कूली छात्रों को राष्ट्रीय स्तर पर मान्यता दी है।
राष्ट्रपति ने कहा कि आज हम न केवल इनोवेटर्स की उपलब्धियों बल्कि रचनात्मकता, इनोवेशन और एंटरप्रेन्योरशिप की भावना का जश्न मना रहे हैं। हम अपने आसपास हर दूसरे दिन छोटे-छोटे अविष्कार होते हुए देख सकते हैं। हमें बस उस क्रिएटिविटी और इनोवेशन को समझना और प्रोत्साहित करना है जो पहले से ही हर जगह मौजूद है।
राष्ट्रपति ने कहा कि रचनात्मकता को समर्थन देने और बढ़ाने का एक महत्वपूर्ण पहलू बच्चों और युवाओं को प्रश्न पूछने के लिए प्रोत्साहित करना है। चुनौतीपूर्ण समस्याओं के समाधान खोजने के लिए जिज्ञासा और पूछताछ की भावना आवश्यक है। हमारे बच्चों को बड़ा होकर समाधान प्रदाता बनना चाहिए।
राष्ट्रपति ने कहा कि दूसरी महत्वपूर्ण बात यह है कि हमारे नागरिकों में देश की सेवा करने का जज्बा होना चाहिए। उसे देश में उत्पन्न होने वाली समस्याओं और मुद्दों को समझने की कोशिश करनी चाहिए और उन्हें हल करने में छोटे पैमाने पर योगदान देने के लिए जिम्मेदार महसूस करना चाहिए। उन्होंने नवप्रवर्तकों, उद्यमियों, पारंपरिक ज्ञान धारकों और उद्योग के प्रतिनिधियों से पर्यावरण के अनुकूल और टिकाऊ समाधान खोजने और इस दिशा में नवाचारों को प्रोत्साहित करने के लिए एक साथ आने का आग्रह किया।
राष्ट्रपति ने कहा कि फाइन एक अनूठा प्रयास है जो विज्ञान, प्रौद्योगिकी और नवाचार को बढ़ावा देता है और नागरिकों को उद्यमिता शुरू करने और भारत तथा विदेशों में अपनी पहचान बनाने के लिए प्रोत्साहित करता है। उन्होंने कहा कि उद्यमशीलता की भावना और चुनौतीपूर्ण समस्याओं का समाधान खोजने के उत्साह को बढ़ावा देकर पुरस्कृत किया जाना चाहिए।
लोग 10 से 13 अप्रैल, 2023 के बीच https://nif.org.in/fine2023 पर अपना पंजीकरण कराकर नवाचारों की प्रदर्शनी देख सकते हैं।
राष्ट्रपति का अभिभाषण देखने के लिए यहां क्लिक करें-
रक्षा मंत्रालय
भारतीय सेना पूर्व सैनिकों को गुणवत्तापूर्ण चिकित्सा सुनिश्चित कराने के लिए प्रतिबद्ध
वर्तमान महामारी के प्रबंधन के दौरान हमारे चिकित्सा संसाधन बहुत दबाव में हैं। हालांकि भारतीय सेना पूर्व सैनिकों को गुणवत्तापूर्ण चिकित्सा सुनिश्चित करने के लिए प्रतिबद्ध है। बहुत से पूर्व सैनिक और उनके परिवार वर्तमान समय में पूरे भारत में सैन्य अस्पतालों में इलाज करवा रहे हैं।
ईसीएचएस पॉलीक्लिनिक द्वारा रेफर किए जाने पर सैन्य अस्पताल में इलाज के हकदार किसी भी ईसीएचएस सदस्य को भर्ती करने से इनकार नहीं किया जा रहा है। जिन ईसीएचएस सदस्यों को किसी भी सूचीबद्ध अस्पताल में भर्ती करने से मना किया जाता है, उन्हें सैन्य अस्पताल में भर्ती किया जाएगा।
यह सुनिश्चित किया जा रहा है कि कोविड-19 परीक्षण के लिए लंबित किसी आपातकालीन जांच या जीवन रक्षक उपचार को करने में कोई देरी न हो। इसके अलावा कार्डियोलॉजी और ऑर्थोपेडिक मामलों को भी अब सैन्य अस्पतालों के अलावा सूचीबद्ध अस्पतालों  में रेफर किया जा सकता है।
सूचीबद्ध अस्पतालों द्वारा दाखिला देने से किसी भी तरह के इनकार के बारे में ओआईसी पॉलीक्लिनिक्स और क्षेत्रीय केंद्रों को सूचित किया जा सकता है। दिल्ली एनसीआर क्षेत्र में ईसीएचएस के सदस्य इनसे संपर्क कर सकते हैं : संयुक्त निदेशक क्षेत्रीय केंद्र - 1  या संयुक्त निदेशक क्षेत्रीय केंद्र - 2 ।
प्रधानमंत्री कार्यालय
प्रधानमंत्री ने इसरो को पीएसएलवी-सी49/ईओएस-01 के सफलतापूर्वक प्रक्षेपण के लिए बधाई दी
प्रधानमंत्री श्री नरेन्द्र मोदी ने भारतीय अंतरिक्ष अनुसंधान संगठन  और भारतीय अंतरिक्ष उद्योग को पीएसएलवी-सी49/ईओएस-01 के सफलतापूर्वक प्रक्षेपण के लिए बधाई दी है।
प्रधानमंत्री ने अपने संदेश में कहा है “मैं इसरो और भारतीय अंतरिक्ष उद्योग को पीएसएलवी-सी49/ईओएस-01 मिशन के आज सफलतापूर्वक प्रक्षेपण के लिए बधाई देता हूं। कोविड-19 के दौर में वैज्ञानिकों ने सभी चुनौतियों का सामना करते हुए समय सीमा का पालन किया है। इस मिशन में नौ सेटेलाइट को भी लांच किया गया है, जिसमें अमेरिका और लक्जमबर्ग के 4 और लिथुआनिया का एक सेटेलाइट भी शामिल हैं।”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 75.89 करोड़ टीके लगाये जा चुके हैं
बीते 4 दिनों से दैनिक नए मामले 30 हजार से कम,पिछले 24 घंटों के दौरान भारत में 27,176 नए मामले सामने आए
सक्रिय मामले कुल मामलों के 1.05 प्रतिशत हैं
भारत में वर्तमान में 3,51,087 सक्रिय मामले हैं
वर्तमान में रिकवरी दर 97.62 प्रतिशत है
पिछले 24 घंटों के दौरान 38,012 रोगी स्वस्थ हुए, देश भर में अभी तक कुल 3,25,22,171 मरीज स्वस्थ हुए
साप्ताहिक पॉजिटिविटी दर वर्तमान में 2.00 प्रतिशत है; पिछले 82 दिनों से 3 प्रतिशत से कम है
दैनिक पॉजिटिविटी दर 1.69 प्रतिशत है,पिछले 16 दिनों से 3 प्रतिशत से कम
अभी तक कुल 54.60 करोड़ जांचें की जा चुकी हैं
रक्षा मंत्रालय
स्वर्णिम विजय वर्ष विजय ज्योति नेताजी सुभाष चंद्र बोस द्वीप पर ले जाई गई
प्रमुख बातें:
- विजय ज्योति को भारतीय नौसेना के गार्ड्स ने 1971 के युद्ध नायकों को श्रद्धांजलि स्वरूप समारोहपूर्ण सम्मान दिया
- आईएनएस खुखरी के अधिकारियों और नाविकों को सर्वोच्च बलिदान के लिए दी गई श्रद्धांजलि
- प्रधानमंत्री ने नेताजी द्वारा तिरंगा फहराने के 75 वें वर्ष के उपलक्ष्य में रॉस द्वीप का नाम बदलकर नेताजी सुभाष चंद्र बोस द्वीप किया था
स्वर्णिम विजय वर्ष विजय ज्योति को दिनांक 4 अगस्त, 2021 को अंडमान और निकोबार कमान की नौसेना शाखा के तत्वावधान में नेताजी सुभाष चंद्र बोस द्वीप, पूर्व में रॉस द्वीप समूह, में ले जाया गया। विजय ज्योति को पुष्पांजलि और भारतीय नौसेना गार्ड द्वारा 'लोन सेलर स्टैच्यू' पर 1971 के युद्ध के शहीद नायकों को श्रद्धांजलि के रूप में सलाम देने के साथ-साथ पूर्ण शिष्टाचारयुक्त सम्मान दिया गया था ।
पोर्ट ब्लेयर बंदरगाह के दृष्टिकोण को देखते हुए 'लोन सेलर स्टैच्यू' का निर्माण उन लोगों के सम्मान में किया गया था जिन्होंने समुद्र में वीरतापूर्ण प्रदर्शन किया और सर्वोच्च बलिदान दिया। 1971 के युद्ध के संदर्भ में, इस कार्यक्रम का आयोजन आईएनएस खुखरी के अधिकारियों और नाविकों के सर्वोच्च बलिदान को श्रद्धांजलि देने के लिए किया गया था, जिसमें कमांडिंग ऑफिसर कैप्टन महेंद्र नाथ मुल्ला  भी शामिल थे, जिन्होंने अपने जहाज के साथ राह कर बलिदान देने का फैसला किया था।
यह द्वीप सेंट्रल पोर्ट ब्लेयर से तीन किलोमीटर पूर्व में स्थित है। स्वतंत्रता संग्राम के दौरान दिसंबर 1943 में नेताजी सुभाष चंद्र बोस ने वहां राष्ट्रीय तिरंगा फहराया था। इस ऐतिहासिक घटना के 75 वें वर्ष के उपलक्ष्य में प्रधान मंत्री श्री नरेंद्र मोदी ने दिनांक 30 दिसंबर, 2018 को रॉस द्वीप का नाम बदलकर नेताजी सुभाष चंद्र बोस द्वीप कर दिया था।
द्वीप का भ्रमण करने के बाद विक्ट्री फ्लेम वापस पोर्ट ब्लेयर जेट्टी में आ गया। कार्यक्रम में मौजूद कर्मियों द्वारा सभी कोविड-19 प्रोटोकॉल उपायों का पालन किया गया ।